CELEX: 52010PC0117
Language: ga
Date: 2010-03-29
Title: Togra le haghaidh RIALACHÁN (AE) Uimh. .../... Ó PHARLAIMINT NA hEORPA AGUS ÓN gCOMHAIRLE MAIDIR LE STAIDREAMH EORPACH AR THURASÓIREACHT (Téacs atá ábhartha maidir leis an LEE)

|

52010PC0117

 Togra le haghaidh RIALACHÁN (AE) Uimh. .../... Ó PHARLAIMINT NA hEORPA AGUS ÓN gCOMHAIRLE MAIDIR LE STAIDREAMH EORPACH AR THURASÓIREACHT (Téacs atá ábhartha maidir leis an LEE)  /* COIM/2010/0117 leagan deireanach - COD 2010/0063 */  

	TURASÓIREACHT[pic] | AN COIMISIÚN EORPACH |An Bhruiséil 29.3.2010COIM(2010)117 leagan deireanach2010/0063 (COD)Togra le haghaidhRIALACHÁN (AE) Uimh. .../... Ó PHARLAIMINT NA hEORPA AGUS ÓN gCOMHAIRLEMAIDIR LE STAIDREAMH EORPACH AR THURASÓIREACHT(Téacs atá ábhartha maidir leis an LEE)MEABHRÁN MÍNIÚCHÁINCOMHTHÉACS AN TOGRA |110 | Forais agus cuspóirí an togra Aithnítear tábhacht na hearnála turasóireachta d’fhorbairt eacnamaíoch, shóisialta agus chultúrtha na hEorpa tríd is tríd. Foráladh le Treoir 95/57/CE ón gComhairle an 23 Samhain 1995 maidir le faisnéis staidrimh a bhailiú i réimse na turasóireachta[1] do bhunú córas faisnéise ar staidreamh turasóireachta ar leibhéal an Aontais Eorpaigh. Chabhraigh an Treoir le córais náisiúnta bailithe sonraí a chruthú a sholáthraíonn sonraí ar thoilleadh agus ar lonnaitheacht na dtithe lóistín ó thaobh gnó de, agus ar éileamh turasóireachta ó thaobh turasóirí de. Níorbh fhéidir córas staidrimh turasóireachta mar atá san Aontas Eorpach i láthair na huaire a bheith ann d’uireasa na Treorach. Cé gur éirigh leis an gcóras sin, chuir idir úsáideoirí agus tháirgeoirí béim ar an ngá atá le nuashonrú a dhéanamh uirthi. Ar thaobh amháin, chruthaigh nádúr an mhargaidh turasóireachta a d’athraigh go sciobtha ó tháinig an Treoir i bhfeidhm, riachtanais nua nó dhifriúla d’úsáideoirí i dtaobh miondealuithe agus athróga athraithe agus sonraí níos tráthúla. Ar an taobh eile den scéal, is féidir go fóill feabhas a chur ar chomparáideacht agus ar iomláine an chreata trí níos mó a dhéanamh chun na hathróga agus na coincheapa a chomhchuibhiú. Tairbhe amháin leis sin is ea gur dócha go mbeidh níos mó den staidreamh bunúsach turasóireachta atá riachtanach do thiomsú na gcuntas satailíte turasóireachta (TSA). |120 | Comhthéacs ginearálta Tá sé mar aidhm ag an togra seo an creat dlíthiúil reatha do staidreamh Eorpach ar thurasóireacht a nuashonrú agus a bharrfheabhsú, eadhon Treoir 95/57/CE ón gComhairle. Sna deich mbliana atá thart, i dteachtaireachtaí ón gCoimisiún agus i rúin a rith Parlaimint na hEorpa iarradh athruithe ar an mbunús dlí atá ag staidreamh turasóireachta. Ó tháinig an Treoir i bhfeidhm, tá athruithe móra tagtha ar an tionscal turasóireachta agus ar an éileamh ar thurasóireacht. I gcomhréir leis an gceanglas gur cheart do staidreamh oifigiúil a bheith ábhartha, i.e. gur cheart dóibh riachtanais úsáideoirí reatha agus ionchasacha a chomhlíonadh, déantar athbhreithniú sa togra ar athróga mar chaiteachas ar thurasóireacht, agus cuirtear san áireamh feiniméan úrnua cosúil le níos mó gearrthuras ina gcaitear níos lú ná ceithre oíche ar lóistín nó úsáid an Idirlín chun turais a chur in áirithe. Maidir le soláthar, freagraítear sa togra d’athruithe ar riachtanais úsáideoirí, e.g. sonraí ar lonnaitheacht seomraí leapa. Tugtar chun dáta ann freisin na spriocdhátaí i gcomhair sonraí a tharchur. Déanann an togra comhchuibhiú breise ar na hathróga agus na coincheapa agus cuirtear feabhas suntasach ar iomláine an staidrimh turasóireachta freisin, mar shampla trí gach teach lóistín ar cíos a chuimsiú agus staidreamh ar chuairteoirí lae agus iad siúd nach bhfuil ar saoire a chur san áireamh, rud a bhfuil an-éileamh air. Cuireann an togra san áireamh an trádmhalartú is gá idir riachtanais úsáideoirí ar thaobh amháin agus an t-ualach atá ar fhreagróirí agus ar institiúidí náisiúnta staidrimh ar an taobh eile. Déantar fritháireamh ar athróga nó miondealuithe nua trí dhéanamh gan roinnt de na ceanglais reatha faoin Treoir. Tá sé i gceist go gcoinneoidh leibhéal na gceanglas breise, go háirithe faisnéis ó ghnólachtaí, an t-ualach iomlán measartha cobhsaí. Maidir leis an bhfaisnéis a bhaileofar ó thithe nó ó thurasóirí, déantar monatóireacht ar éifeachtúlacht bhailiú na sonraí agus ar an ualach ar fhreagróirí trí cheisteanna rothlacha a thabhairt isteach d’athróga atáthar ag súil a bheith níos struchtúrtha, chomh maith le tarchur na micreashonraí a thabhairt isteach do staidreamh maidir le turais thurasóireachta. Is é an cuspóir atá leis seo ná cur ar chumas tiomsaitheoirí sonraí náisiúnta staidreamh scáthánach a roinnt ar bhonn tiomsú comhchuibhithe ar staidreamh turasóireachta, agus teacht ar chóineasú coincheap, sainmhínithe agus formáidí tuairiscithe i gcás na sonraí a tharchuirtear. Sa chás nach bhféadfaí an creat dlíthiúil a nuashonrú, d’fhéadfadh sé go gcaillfeadh staidreamh Eorpach ar thurasóireacht cuid dá ábharthacht agus d'fhéadfadh sé sin an chinnteoireacht sna réimsí beartais a bhaineann le turasóireacht a chur i mbaol. |130 | Forálacha atá i bhfeidhm cheana féin i réimse an togra Toisc go gceaptar an togra seo chun na forálacha reatha a thabhairt suas chun dáta agus oiriúnú do riachtanais nua, ba cheart an bunús dlí reatha — eadhon Treoir 95/57/CE ón gComhairle — a aisghairm. |140 | Comhsheasmhacht le beartais agus le cuspóirí eile an AE Ina Conclúidí Uachtaránachta an 14 Nollaig 2007, chuir an Chomhairle Eorpach béim ar ról tábhachtach na turasóireachta chun forás agus poist a spreagadh san Aontas Eorpach. Is gá an córas staidrimh a oiriúnú mar gheall ar thábhacht na turasóireachta atá ag dul i méid, agus a tionchar ar réimsí beartais eile, idir beartas réigiúnach, éagsúlú na ngeilleagar tuaithe, beartas muirí, fostaíocht, inbhuanaitheacht agus iomaíochas agus beartas sóisialta agus cuimsiú (“turasóireacht do chách”). |COMHAIRLIÚCHÁN LEIS NA PÁIRTITHE LEASMHARA AGUS MEASÚNÚ IARMHARTA |Comhairliúchán leis na páirtithe leasmhara |211 | Modhanna comhairliúcháin, na príomhearnálacha a bhfuiltear ag díriú orthu agus próifíl ghinearálta na bhfreagróirí Sa tréimhse 2004-2009, bhí dianchomhairliúcháin theicniúla ar bun le táirgeoirí sonraí faoi chuimsiú an Chórais Staidrimh Eorpaigh sna tascfhórsaí agus sna grúpaí oibre cuí. Iarradh roinnt uaireanta ar tháirgeoirí náisiúnta sonraí a ngeallsealbhóirí náisiúnta a tharraingt isteach sna cainteanna. Bhí comhairliúcháin ar bun freisin laistigh den Choimisiún (Ard-Stiúrthóireachtaí ENTR, AGRI, MARE, REGIO, SANCO, ENV, EAC, TREN, EMPL) agus le páirtithe leasmhara ón tionscal. |212 | Achoimre ar na freagairtí agus an tslí ar cuireadh san áireamh iad Is de thoradh dianchaibidlíochtaí idir na páirtithe leasmhara ar fad atá an togra seo ann; cuireann sé san áireamh na tosaíochtaí i measc na riachtanas breise atá ag úsáideoirí agus déantar cothromaíocht orthu in éadan an ualaigh bhreise i ndáil le bailiú agus tiomsú a d’fhéadfadh a bheith mar thoradh orthu. |Bailiú agus úsáid saineolais |221 | Réimsí eolaíocha/saineolais ábhartha Is saineolaithe iad na hionadaithe náisiúnta ar Ghrúpa Oibre Ard-Stiúrthóireacht Eurostat um Staidreamh ar Thurasóireacht a bhfuil eolas acu faoin reachtaíocht reatha agus faoi na córais náisiúnta chun staidreamh turasóireachta a bhailiú agus a thiomsú. Chuathas i gcomhairle le saineolaithe ar thurasóireacht nó ar anailís beartais a bhaineann le turasóireacht, i ranna ábhartha an Choimisiúin. |222 | An mhodheolaíocht a úsáideadh Idir 2004 agus 2008, rinne tascfhórsaí, comhdhéanta d'ionadaithe ó na hinstitiúidí staidrimh náisiúnta nó ó ranna taighde na n-údarás turasóireachta náisiúnta, ranna eile de chuid an Choimisiúin agus geallsealbhóirí seachtracha, plé ar thograí Eurostat. Ansin, cuireadh na tograí sin faoi bhráid an Ghrúpa Oibre iomlánaigh, agus rinne an Grúpa Oibre plé orthu. Ina theannta sin, sa chéad leath den bhliain 2007, bhí comhairliúcháin dhéthaobhacha ar bun ag Eurostat le ranna eile an Choimisiúin a bhfuil an turasóireacht ábhartha dóibh. |223 | Príomheagraíochtaí/saineolaithe a bhfuarthas comhairle uathu Institiúidí náisiúnta staidrimh, údaráis náisiúnta turasóireachta, ranna de chuid an Choimisiúin, geallsealbhóirí ón tionscal (e.g. HOTREC agus EFFAT). |2249 | Achoimre ar an gcomhairle a fuarthas agus ar baineadh úsáid aisti Níor luadh rioscaí a d'fhéadfadh a bheith tromchúiseach agus nach mbeadh aon teacht aniar óna n-iarmhairtí. Bhí comhaontú ginearálta i measc na saineolaithe gur gá an bunús dlí do staidreamh turasóireachta a nuashonrú. |225 | Mar thoradh ar an gcomhairle a fuarthas ó na saineolaithe le linn cuid mhór cruinnithe agus babhtaí comhairliúcháin, tá togra cothrom ann a chomhlíonann riachtanais úsáideoirí, mar shampla, i réimse an bheartais muirí nó gné shóisialta na turasóireachta, agus éifeachtúlacht an bhailiúcháin sonraí á cur san áireamh freisin, d’fhonn ualach breise ar fhreagróirí a íoslaghdú. |226 | Modh ar baineadh úsáid as chun comhairle na saineolaithe a chur ar fáil go poiblí Tá doiciméid agus miontuairiscí an Tascfhórsa agus an Ghrúpa Oibre ar fáil trí CIRCA. |230 | Anailís ar éifeachtaí agus ar impleachtaí Rogha 1 (an rogha bhunúsach, i.e. gan rannpháirtíocht nua an Aontais Eorpaigh). Mura rachadh an tAontas Eorpach i mbun gnímh nua, rachadh comparáideacht agus comhchuibhiú an staidrimh turasóireachta i laige ar fud na hEorpa, agus ós í an turasóireacht laistigh den AE an chuid is mó den turasóireacht, ní thapófaí go hiomlán na deiseanna chun úsáid éifeachtúil a bhaint as staidreamh turasóireachta a thiomsaíonn comhthíortha ar bhonn na gcoincheap coitianta agus na bhformáidí tuairiscithe. Sa chás nach bhfuil staidreamh turasóireachta ó fhoinsí oifigiúla comhchuibhithe, nó sa chás nach bhfuil siad ar fáil, nó nach bhfuil siad ar fáil ach i bpáirt toisc go soláthraítear iad go deonach, is gá foinsí tráchtála a úsáid. Mar gheall air sin, d’fhéadfadh sé go mbeadh cáilíocht na sonraí thíos leis, agus go mbeadh éifeachtacht a n-úsáide sna réimsí beartais thuasluaite i mbaol fiú. Rogha 2 (Rannpháirtíocht an Aontais Eorpaigh mar a bhí beartaithe). Déanann an creat atá beartaithe do staidreamh Eorpach na sonraí níos inchomparáide agus dá bhrí sin níos ábhartha d’úsáideoirí ar leibhéal Eorpach agus náisiúnta. Chomh maith leis sin, d’fhéadfadh úsáid na gcomhchoincheap agus na bhformáidí tuairiscithe cur le bailiú agus úsáid staidrimh turasóireachta níos éifeachtaí, e.g. gan an fhaisnéis a bhailiú ar an turas céanna sa tír chónaithe agus sa Bhallstát ar tugadh cuairt air. |EILIMINTÍ DLÍ AN TOGRA |305 | Achoimre ar an ngníomh atá beartaithe Tá sé mar chuspóir ag an Rialachán seo creat coiteann a bhunú chun soláthar córasach a dhéanamh ar staidrimh Eorpaigh ar thurasóireacht, trí staidreamh comhchuibhithe Eorpaigh ar sholáthar agus éileamh turasóireachta a dhéanfaidh na Ballstáit a bhailiú, a thiomsú, a phróiseáil agus a tharchur. |310 | Bunús dlí Soláthraíonn Airteagal 338 den Chonradh ar Fheidhmiú an Aontais Eorpaigh bunús dlí do staidreamh Eorpach. Leagann sé amach na ceanglais a bhaineann le staidreamh Eorpach a dhéanamh, agus sonraíonn sé go gcaithfear caighdeáin neamhchlaontachta, iontaofachta, oibiachtúlachta, neamhspleáchais eolaíoch, éifeachtachta costais, agus rúndachta staidrimh a chomhlíonadh iontu. |320 | Prionsabal na coimhdeachta Beidh feidhm ag prionsabal na coimhdeachta sa mhéid is nach dtagann an togra faoi inniúlacht eisiach an Aontais Eorpaigh. |Ní féidir leis na Ballstáit cuspóirí an togra a bhaint amach go leormhaith de bharr na cúise/na gcúiseanna seo a leanas. |321 | Is í an chomparáideacht ceann de na príomhchúraimí cáilíochta a bhaineann le sonraí staidrimh de chineál ar bith. Ní féidir leis na Ballstáit comparáideacht a bhaint amach mar is gá gan creat Eorpach soiléir, i.e. reachtaíocht Eorpach a leagann amach comhchoincheapa staidrimh, formáidí tuairiscithe agus ceanglais cháilíochta. Chuige seo, tá reachtaíocht Eorpach i réimse an staidrimh turasóireachta i bhfeidhm ó 1995 i leith. Ach, d’iarr úsáideoirí agus soláthróirí nuashonrú. |323 | Dá ngníomhódh na Ballstáit astu féin, dhéanfaí dochar do leasanna na mBallstát ar an gcúis seo a leanas. Ós rud é go bhfuil gné thábhachtach idirnáisiúnta ag an turasóireacht maidir le turasóireacht isteach agus amach, chomh maith lena comhpháirt intíre, is mian le húdaráis turasóireachta na mBallstát faisnéis staidrimh inchomparáide go hidirnáisiúnta a bheith ar fáil dóibh. D’uireasa staidrimh den sórt sin - arna mbailiú agus arna dtiomsú ag baint úsáide as creat coiteann ar an leibhéal Eorpach - bheadh laghdú ar ábharthacht agus ar éifeachtacht na gcóras (náisiúnta) staidrimh turasóireachta. Chomh maith leis sin, d'fhágfadh easpa creata choitinn ina mbainfí úsáid as comhchoincheapa agus comhfhormáidí tuairiscithe an fhéidearthacht malartaithe staidrimh scáthánaigh i gcontúirt, nó d’fhéadfaí í a chur as an áireamh go hiomlán. |Bainfear amach cuspóirí an togra ar dhóigh níos fearr trí ghníomh ar leibhéal an Aontais Eorpaigh na cúiseanna a leanas. |324 | Is fearr is féidir cuspóirí an togra a chur i gcrích ar leibhéal an Aontais Eorpaigh ar bhonn gnímh dhlíthiúil Eorpach, mar is é an Coimisiún amháin atá in ann an comhchuibhiú riachtanach ar fhaisnéis staidrimh a chomhordú ar leibhéal an Aontais Eorpaigh; ar an taobh eile den scéal is féidir leis na Ballstáit bailiú na sonraí agus tiomsú an staidrimh inchomparáide ar thurasóireacht a eagrú. Chuige sin is féidir leis an Aontas Eorpach gníomhú de réir phrionsabal na coimhdeachta mar atá leagtha amach in Airteagal 5 de CAE. |325 | Maidir le húsáid na dtáscairí cáilíochtúla d’fhonn a léiriú gur féidir an cuspóir a bhaint amach níos fearr tríd an Aontas, ós rud é go bhfuil sé mar aidhm an togra staidreamh comhchuibhithe Eorpaigh ar thurasóireacht a sholáthar, ní féidir é a chur i bhfeidhm ach ar leibhéal an Aontais Eorpaigh. Beidh sonraí níos inchomparáide agus dá bhrí sin níos ábhartha mar thoradh ar an togra. |327 | Tá sé mar aidhm ag an togra coincheapa, ábhair atá clúdaithe agus tréithe na faisnéise a éilítear, clúdach, critéir cháilíochta agus spriocdhátaí tuairiscithe agus torthaí a chomhchuibhiú, d’fhonn staidreamh Eorpach cuí, tráthúil, inchomparáide agus comhtháite a bhaint amach. Ach, fágtar faoi na Ballstáit cinneadh a dhéanamh maidir le conas na sonraí a bhailiú, ós rud é gurb iad na tiomsaitheoirí náisiúnta sonraí na daoine is fearr chun breithiúnas a thabhairt ar an modh agus ar na foinsí sonraí is iomchuí. Mar gheall air sin beidh tionscnamh an Aontais Eorpaigh ar chaighdeáin mhodheolaíocha teoranta chuig sraith treoirlínte molta a sholáthar, i ndlúthchomhar leis na Ballstáit. |Dá bhrí sin, comhlíonann an togra prionsabal na coimhdeachta. |Prionsabal na comhréireachta Comhlíonann an togra prionsabal na comhréireachta ar na cúiseanna a leanas. |331 | I gcomhréir le prionsabal na comhréireachta, ní bhaineann an Rialachán ach leis an íosmhéid a theastaíonn chun a chuspóir a bhaint amach agus ní théann sé thar an méid atá riachtanach don chuspóir sin. Ní shonraítear na meicníochtaí bailithe sonraí do gach Ballstát, ní dhéantar ach na sonraí atá le soláthar a shainmhíniú chun struchtúr agus tráthchlár comhchuibhithe a áirithiú. |332 | Ba cheart go laghdódh minicíocht laghdaithe tharchur na sonraí i gcásanna áirithe, agus an deis chun úsáid níos mó a bhaint as foinsí seachas suirbhéanna (e.g. foinsí riaracháin nó teicníochtaí meastacháin staidrimh cuí), an t-ualach airgeadais agus riaracháin ar údaráis náisiúnta, réigiúnacha nó áitiúla, ar oibreoirí eacnamaíocha agus ar shaoránaigh. |Rogha ionstraimí |341 | An ionstraim atá beartaithe: Rialachán. |342 | Ní leor modhanna eile ar an gcúis/ar na cúiseanna seo a leanas. Braitheann roghnú na hionstraime iomchuí ar an gcuspóir reachtach. I bhfianaise na riachtanas faisnéise ar an leibhéal Eorpach, is gnách i gcás staidrimh Eorpaigh rialacháin a úsáid in ionad treoracha mar achtanna bunúsacha. Is fearr rialachán mar leagtar síos an dlí céanna ann ar fud an Aontais Eorpaigh, agus ní thugtar aon deis do na Ballstáit é a chur i bhfeidhm go neamhiomlán nó go roghnach. Tá sé infheidhme go díreach, rud a chiallaíonn nach gá é a thrasuí sa dlí náisiúnta. I gcontrárthacht leis sin, is é is aidhm do Threoracha dlíthe náisiúnta a chomhchuibhiú. Tá siad ina gceangal ar Bhallstáit maidir lena gcuspóirí, ach fágann siad faoi na húdaráis náisiúnta an fhoirm a úsáidtear chun na cuspóirí seo a chur i gcrích a roghnú. Is gá iad a thrasuí sa dlí náisiúnta chomh maith. Tá úsáid rialacháin i gcomhréir le gníomhartha dlíthiúla eile staidrimh a glacadh ó 1997 ar aghaidh. |IMPLEACHT BHUISÉADACH |409 | Níl aon impleachtaí ag an togra per se do bhuiséad an Aontais Eorpaigh. Mar sin féin, féadfaidh Ballstáit, faoi réir infhaighteacht na leithreasaí ábhartha arna n-iontráil i mbuiséad an Aontais Eorpaigh, ranníocaíocht airgeadais a fháil ón gCoimisiún arb ionann í agus 70% ar a mhéad de na costais atá incháilithe faoi na rialacha sa Rialachán Airgeadais maidir le deontais i dtaca le modúil ad hoc a d'fhéadfadh a bheith ann sa todhchaí agus dá dtagraítear in Airteagal 3(3) den togra seo. |FAISNÉIS BHREISE |510 | Simpliú |511 | Foráiltear sa togra go ndéanfar simpliú ar mhodhanna oibre riaracháin d’údaráis phoiblí (AE nó náisiúnta) agus do pháirtithe príobháideacha. |513 | Beidh obair an AE agus obair na riarachán náisiúnta níos simplí mar gheall ar laghdú an mhiondealaithe ar shonraí soláthair de réir réigiún, an fhéidearthacht maidir le raon feidhme a theorannú i dtaca le méid na dtithe lóistín turasóireachta agus díothú tharchur na sonraí ráithiúla do staidreamh éilimh. |514 | Laghdófar an t-ualach ar fhreagróirí, go háirithe na micrea-fhiontair, mar gheall ar an bhféidearthacht raon feidhme bhailiú na sonraí a theorannú i ndáil le toilleadh agus le lonnaitheacht na dtithe lóistín turasóireachta. Tá sé i gceist go laghdófaí ualach na bhfreagróirí, idir ghnóthais agus thithe araon, trí shaoirse a thabhairt do Bhallstáit na figiúirí atá riachtanach a sholáthar trí úsáid a bhaint as roinnt foinsí (suirbhéanna, ach sonraí riaracháin nó nósanna imeachta meastacháin freisin). |520 | Aisghairm na reachtaíochta atá ann cheana Má ghlactar leis an togra, déanfar reachtaíocht atá ann cheana a aisghairm. |560 | An Limistéar Eorpach Eacnamaíoch Baineann an gníomh atá beartaithe le hábhar LEE agus, dá bhrí sin, ba cheart go gcuimseodh sé an Limistéar Eorpach Eacnamaíoch. |2010/0063 (COD)Togra le haghaidhRIALACHÁN (AE) Uimh .../ … Ó PHARLAIMINT NA hEORPA AGUS ÓN gCOMHAIRLEMAIDIR LE STAIDREAMH EORPACH AR THURASÓIREACHT(Téacs atá ábhartha maidir leis an LEE)TÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe Airteagal 338(1) de,Ag féachaint don togra ón gCoimisiún Eorpach,Tar éis dóibh an togra a chur chuig na Parlaimintí náisiúnta,Tar éis dul i gcomhairle le Coiste an Chórais Staidrimh Eorpaigh,Ag gníomhú dóibh i gcomhréir leis an ngnáthnós imeachta reachtach,De bharr an méid seo a leanas:1.  Ina Conclúidí Uachtaránachta an 14 Nollaig 2007, chuir an Chomhairle Eorpach béim ar ról tábhachtach na turasóireachta maidir le forás agus le poist a spreagadh san Aontas Eorpach, agus d’iarr sí ar an gCoimisiún, ar na Ballstáit, ar an tionscal agus ar pháirtithe leasmhara eile teacht le chéile chun an Clár le haghaidh na turasóireachta Eorpaí inbhuanaithe agus iomaíche a chur chun feidhme go tráthúil.2.  D’fhonn iomaíochas thionscal turasóireachta an Aontais Eorpaigh a mheas, rud atá an-tábhachtach i ngeilleagar na mBallstát, agus gníomhaíochtaí turasóireachta mar fhoinse mhór fhéideartha fostaíochta, is gá eolas maith a bheith ar mhéid na turasóireachta, chomh maith lena saintréithe, próifíl an turasóra agus caiteachas ar thurasóireacht.3.  Tá faisnéis mhíosúil riachtanach d'fhonn an tionchar séasúrach ar an éileamh ar thoilleadh lóistín turasóireachta a thomhas, agus tríd sin cabhair a thabhairt d’údaráis phoiblí agus d’oibreoirí eacnamaíocha chun straitéisí agus beartais níos fóirsteanaí a fhorbairt leis an raon séasúrach de laethanta saoire agus gníomhaíochtaí turasóireachta a fheabhsú.4.  Is gnóthais bheaga nó mheánmhéide iad formhór na ngnólachtaí Eorpach atá ag feidhmiú sa tionscal turasóireachta, agus níl tábhacht straitéiseach na ngnóthas beag agus meánmhéide (GBManna) i dturasóireacht na hEorpa teoranta dá luach eacnamaíoch agus dá gcumas suntasach poist a chruthú. Tugann siad buntaca freisin do sheasmhacht agus do rath na bpobal áitiúil, agus iad ag cosaint luachanna an fháilteachais agus na féiniúlachta áitiúla, atá mar shainmharc ag cúrsaí turasóireachta i réigiúin na hEorpa. Mar gheall ar mhéid na GBManna, is gá an t-ualach riaracháin ionchasach a mheas, agus córas tairseacha a thabhairt isteach ionas gur féidir riachtanais na n-úsáideoirí a chomhlíonadh agus ag an am céanna ualach na freagartha a laghdú ar na páirtithe atá freagrach as faisnéis staidrimh a chur ar fáil, go háirithe GBManna.5.  Ciallaíonn an t-athrú ar iompar turasóireachta ó tháinig Treoir 95/57/CE ón gComhairle an 23 Samhain 1995 i bhfeidhm maidir le faisnéis staidrimh a bhailiú i réimse na turasóireachta[2], agus an tábhacht le turais ghairide agus cuairteanna lae atá ag méadú agus iad ag cur go mór le hioncam ó thurasóireacht i mórán réigiún nó tíortha, an tábhacht mhéadaithe atá le lóistín nach lóistín ar cíos é nó lóistín i dtithe níos lú, nó tionchar méadaithe an idirlín ar iompraíocht áirithinte turasóirí agus ar thionscal na turasóireachta, go gcaithfidh táirgeadh an staidrimh turasóireachta dul in oiriúint d’fhorbairtí nua.6.  Chun tábhacht mhaicreacnamaíoch na turasóireachta i ngeilleagair na hEorpa atá bunaithe ar chreat cuntasaíochta satailíte na turasóireachta ar glacadh leis go hidirnáisiúnta a mheas, is gá nuashonrú a dhéanamh ar na ceanglais dhlíthiúla atá leagtha síos faoi láthair i dTreoir 95/57/CE, mar gheall ar an ngá atá le feabhas a chur ar fháil, ar iomláine agus ar chuimsitheacht an bhunstaidrimh turasóireachta mar ionchur chun na cuntais sin a thiomsú, agus, má mheasann an Coimisiún gur gá, mar ullmhúchán do thogra reachtach ina dhiaidh sin maidir le tarchur na dtáblaí comhchuibhithe do chuntais shatailíte turasóireachta.7.  Tá micreashonraí de dhíth ar an gCoimisiún d’fhonn mórcheisteanna de chúram eacnamaíoch agus sóisialta in earnáil na turasóireachta a scrúdú, go háirithe ceisteanna nua óna dteastaíonn taighde sonrach. Is turasóireacht intíre Eorpach í tromlach na turasóireachta san Eoraip, rud a chiallaíonn go dtugann na micreashonraí a thagann ó staidreamh comhchuibhithe Eorpach maidir le héileamh ar thurasóireacht amach foinse staidrimh atá saor ó ualach maidir leis an éileamh ar thurasóireacht isteach don Bhallstát cinn scríbe, rud a sheachnaíonn breathnú dúbailte ar an sreabhadh turasóireachta.8.  Is féidir le creat aitheanta ar leibhéal an Aontais cabhrú chun sonraí iontaofa, mionsonracha agus inchomparáide a áirithiú, agus uaidh sin beifear in ann monatóireacht cheart a dhéanamh ar struchtúr agus ar fhorbairt an éilimh agus an tsoláthair turasóireachta. Tá sé riachtanach comparáideacht dhóthanach a chur ar fáil ar leibhéal an Aontais maidir le modheolaíocht, sainmhínithe agus clár na sonraí staidrimh agus na meiteashonraí.9.  Faoi théarmaí Rialachán (CE) Uimh. 223/2009 ó Pharlaimint na hEorpa agus ón gComhairle an 11 Márta 2009 maidir le staidreamh Eorpach[3], a úsáidtear mar chreat tagartha d’fhorálacha an Rialacháin seo, ba cheart staidreamh a bhailiú ag caighdeáin arda maidir le neamhchlaontacht, trédhearcacht, iontaofacht, oibiachtúlacht, neamhspleáchas eolaíochta, éifeachtacht costais agus rúndacht staidrimh.10.  Agus staidreamh Eorpach á sholáthar agus á dháileadh faoin Rialachán seo, ba cheart do na húdaráis staidrimh ar an leibhéal náisiúnta agus ar leibhéal an Aontais na prionsabail atá leagtha amach i gCód Cleachtais an Staidrimh Eorpaigh a chur san áireamh, ar ghlac an Coiste um an gClár Staidrimh leis an 24 Feabhra 2005 agus a ghabhann leis an Moladh ón gCoimisiún maidir le neamhspleáchas, ionracas agus freagracht údarás staidrimh náisiúnta agus Comhphobail[4].11.  Ós rud é nach bhfuil na Ballstáit in ann staidreamh inchomparáide agus cuimsitheach sách maith a bhailiú agus a chur le chéile ar thurasóireacht, mar gheall ar easpa comhghnéithe staidrimh agus riachtanais cháilíochta agus easpa trédhearcachta modheolaíochta, ach gur féidir na cuspóirí seo a bhaint amach ar dhóigh níos fearr ar leibhéal an Aontais, trí chreat coiteann staidrimh a chur i bhfeidhm, féadfaidh an tAontas glacadh le bearta de réir phrionsabal na coimhdeachta mar atá leagtha amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta, mar atá leagtha amach san Airteagal sin, ní théann an Rialachán seo thar a bhfuil riachtanach chun na cuspóirí sin a bhaint amach.12.  I bhfianaise na n-athruithe i dtionscal na turasóireachta agus sa chineál faisnéise atá de dhíth ar an gCoimisiún agus ar úsáideoirí eile an staidrimh Eorpaigh ar thurasóireacht, níl forálacha Threoir 95/57/CE oiriúnach a thuilleadh. Ós rud é gur cheart an reachtaíocht sa réimse seo a nuashonrú, ba cheart Treoir 95/57/CE a aisghairm.13.  Is bealach iomchuí é Rialachán le húsáid na gcomhchaighdeán agus soláthar staidrimh inchomparáide a áirithiú.14.  Ba cheart na bearta is gá chun an Rialachán seo a chur chun feidhme a ghlacadh i gcomhréir le Cinneadh 1999/468/CE ón gComhairle an 28 Meitheamh 1999 ina leagtar síos na nósanna imeachta maidir le feidhmiú na gcumhachtaí cur chun feidhme arna dtabhairt don Choimisiún[5].15.  Ba cheart na cumhachtaí a thabhairt don Choimisiún gníomhartha tarmligthe a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh d'fhonn na sainmhínithe, na hábhair a chuimsítear agus gnéithe na faisnéise a éilítear, raon an bhreathnaithe agus spriocdhátaí tarchuir sonraí, a oiriúnú.TAR ÉIS AN RIALACHÁN SEO A GHLACADH:Airteagal 1ÁbharCuireann an Rialachán seo creat coiteann ar bun chun staidreamh Eorpach ar thurasóireacht a chur le chéile go córasach.Chuige seo, déanfaidh Ballstáit staidreamh comhchuibhithe ar sholáthar agus éileamh turasóireachta a bhailiú, a thiomsú, a phróiseáil agus a tharchur.Airteagal 2Sainmhínithe16.  Chun críocha an Rialacháin seo:17.  ciallaíonn ‘tréimhse thagartha’ tréimhse dá dtagraíonn sonraí;18.  ciallaíonn ‘bliain thagartha’ tréimhse thagartha de bhliain féilire amháin;19.  ciallaíonn ‘NACE Rev. 2’ comhaicmiú staidrimh ar ghníomhaíochtaí eacnamaíocha taobh istigh den Aontas, arna bhunú le Rialachán (CE) Uimh. 1893/2006 ó Pharlaimint na hEorpa agus ón gComhairle[6];20.  ciallaíonn ‘NUTS’ comhaicmiúngú ar aonaid chríochacha do sholáthar staidrimh réigiúnaigh taobh istigh den Aontas, arna bhunú le Rialachán (CE) Uimh. 1059/2003 ó Pharlaimint na hEorpa agus ón gComhairle[7];21.  tagraíonn ‘turasóireacht’ don ghníomhaíocht ina dtéann turasóirí ar thuras chuig príomhcheann scríbe taobh amuigh dá ngnáth-thimpeallacht, ar feadh níos lú ná bliain amháin, ar phríomhchúis ar bith, lena n-áirítear gnó, fóillíocht nó cúis phearsanta eile, seachas a bheith fostaithe ag eintiteas cónaithe san áit ar tugadh cuairt uirthi, agus cuimseofar idir chuairteoirí thar oíche agus chuairteoirí lae;22.  tagraíonn ‘gnáth-thimpeallacht’ don limistéar geografach, cé nach gá ceann tadhlach a bheith ann, a thugann an duine aonair faoina ghnáthaimh saoil laistigh dó, agus déanfar é a shocrú ar bhonn na gcritéar seo a leanas: teorainneacha riaracháin a thrasnú nó an fad ón áit ghnáthchónaithe, fad tréimhse na cuairte, minicíocht na cuairte, cuspóir na cuairte;23.  tagraíonn ‘turasóireacht intíre’ do chuairteanna taobh istigh de Bhallstát a thugann cuairteoirí atá ina gcónaí sa Bhallstát sin;24.  tagraíonn ‘turasóireacht isteach’ do chuairteanna chuig Ballstát a dhéanann cuairteoirí nach bhfuil ina gcónaí sa Bhallstát sin;25.  tagraíonn ‘turasóireacht amach’ do chuairteanna a thugann cónaitheoirí Ballstáit taobh amuigh den Bhallstát sin;26.  is éard atá sa ‘turasóireacht náisiúnta’ ná turasóireacht intíre agus turasóireacht amach;27.  is éard atá sa ‘turasóireacht laistigh’ ná turasóireacht intíre agus turasóireacht isteach;28.  tagraíonn ’teach lóistín turasóireachta’ d’aonad príomhghníomhaíochta áitiúil, mar atá sainmhínithe san Iarscríbhinn a ghabhann le Rialachán (CEE) Uimh. 696/93[8] ón gComhairleag cur ar fáil trí sheirbhís íoctha - cé gur féidir an praghas a bheith fóirdheonaithe go hiomlán nó i bpáirt - seirbhísí lóistín gearrthéarma mar atá curtha síos orthu i ngrúpaí 55.1 (óstáin agus lóistín cosúil), 55.2 (lóistín saoire agus gearrthéarma eile) agus 55.3 (ionaid champála, páirceanna feithiclí áineasa agus páirceanna leantóirí) de NACE Rev. 2;29.  cuimsíonn ‘lóistín nach lóistín ar cíos é’ lóistín a chuireann teaghlach nó cairde ar fáil gan mhuirear agus lóistín i dtithe saoire úinéir-áitithe, réadmhaoin ar bhonn amroinnte san áireamh.30.  Glacfaidh an Coimisiún gníomhartha tarmligthe i gcomhréir le hAirteagal 9 d'fhonn na sainmhínithe i mír 1 a oiriúnú.Airteagal 3Ábhair folaithe agus gnéithe na faisnéise a éilítear31.  Chun críocha an Rialacháin seo, bainfidh na sonraí atá le soláthar ag na Ballstát i gcomhréir le hAirteagal 7 le:32.  turasóireacht laistigh, maidir le toilleadh agus lonnaitheacht na dtithe lóistín turasóireachta, do na hathróga, don tréimhsiúlacht agus do na miondealuithe atá leagtha síos i gCodanna 1, 2 agus 3 d’Iarscríbhinn I;33.  turasóireacht laistigh, maidir le hoícheanta turasóireachta a chaitear i lóistín nach lóistín ar cíos é, do na hathróga, don tréimhsiúlacht agus do na miondealuithe atá leagtha síos i gCuid 4 d’Iarscríbhinn I;34.  turasóireacht náisiúnta, maidir leis an éileamh ar thurasóireacht, a bhaineann le rannpháirtíocht i dturasóireacht agus gnéithe na dturas turasóireachta agus na gcuairteoirí, do na hathróga, don tréimhsiúlacht agus do na miondealuithe atá leagtha síos i gCuid 1 agus 2 d’Iarscríbhinn II;35.  turasóireacht náisiúnta, maidir leis an éileamh ar thurasóireacht, a bhaineann le gnéithe na gcuairteanna lae, do na hathróga, don tréimhsiúlacht agus do na miondealaithe a bhunóidh an Coimisiún trí ghníomhartha tarmligthe. Glacfar na gníomhartha tarmligthe sin i gcomhréir le hAirteagal 9.36.  Glacfaidh an Coimsiún gníomhartha tarmligthe i gcomhréir le hAirteagal 9 d'fhonn na hábhair a chuimsítear agus tréithe na faisnéise a éilítear a oiriúnú, chomh maith le hábhar na nIarscríbhinní.37.  Maidir le aon mhodúl ad hoc sa bhreis ar an bhfaisnéis a éilítear ní sháróidh sé aon bhliain amháin agus glacfar leis de réir an nós imeachta rialúcháin dá dtagraítear in Airteagal 12(2), trí mhí ar a laghad roimh thús na tréimhse tagartha. Ní bheidh níos mó ná cúig athróg sna modúil ad-hoc sin..Airteagal 4Raon breathnaithe38.  Is iad na tithe lóistín turasóireachta go léir mar atá sainmhínithe in Airteagal 2(1)(l) a bheidh mar raon breathnaithe ag na ceanglais atá leagtha síos in Airteagal 3(1)(a), mura sonraítear a mhalairt in Iarscríbhinn I.39.  Is iad na hoícheanta turasóireachta go léir atá caite ag cónaitheoirí agus ag daoine nach cónaitheoirí iad i lóistín nach lóistín ar cíos é a bheidh sa raon breathnaithe do na ceanglais atá leagtha síos in Airteagal 3(1)(b).40.  Is iad na daoine aonair go léir atá ina gcónaí i gcríoch an Bhallstáit a bheidh sa raon breathnaithe do na ceanglais atá leagtha síos in Airteagal 3(1)(c) maidir leis na sonraí ar rannpháirtíocht i dturasóireacht, mura sonraítear a mhalairt i gCuid 1 d’Iarscríbhinn II.41.  Is iad na turais thurasóireachta go léir ina bhfuil oíche amháin ar a laghad caite ag an bpobal cónaithe taobh amuigh den ghnáth-thimpeallacht agus a thosaigh le linn na tréimhse tagartha a bheidh sa raon breathnaithe do na ceanglais atá leagtha síos in Airteagal 3(1)(c) maidir leis na sonraí ar ghnéithe na dturas agus na gcuairteoirí turasóireachta, mura sonraítear a mhalairt i gCuid 2 d’Iarscríbhinn II.42.  Glacfaidh an Coimisiún gníomhartha tarmligthe i gcomhréir le hAirteagal 9 d'fhonn an raon breathnaithe do na ceanglais atá leagtha síos in Airteagal 3(1)(d) maidir leis na sonraí ar chuairteanna lae, a bhunú.43.  Glacfaidh an Coimisiún gníomhartha tarmligthe i gcomhréir le hAirteagal 9 d'fhonn an raon breathnaithe do na ceanglais atá leagtha síos in Airteagal 3(1) a oiriúnú.Airteagal 5Critéir cáilíochta agus tuairiscí44.  Déanfaidh na Ballstáit cáilíocht na sonraí tarchurtha a áirithiú.45.  Chun críocha an Rialacháin seo, beidh feidhm ag na critéir cáilíochta mar atá leagtha síos in Airteagal 12(1) de Rialachán (CE) 223/2009.46.  Gach bliain, soláthróidh Ballstát tuairisc don Choimisiún (Eurostat) ar cháilíocht na sonraí a bhaineann leis na tréimhsí tagartha sa bhliain thagartha, agus ar aon athrú modheolaíochta a rinneadh. Cuirfear an tuairisc ar fáil taobh istigh de naoi mí tar éis deireadh na bliana tagartha.47.  Agus na critéir cáilíochta dá dtagraítear i mír 2 á gcur i bhfeidhm maidir leis na sonraí atá folaithe ag an Rialachán seo, sainmhíneoidh an Coimisiún modhanna agus struchtúr na dtuairiscí cáilíochta i gcomhréir leis an nós imeachta rialúcháin dá dtagraítear in Airteagal 12(2).Airteagal 6Foinsí sonraíMaidir leis an mbonn ar a mbailítear an fhaisnéis, déanfaidh Ballstáit aon bheart is cuí dar leo le cáilíocht agus comparáideacht na dtorthaí a chothabháil. Féadfaidh Ballstáit an fhaisnéis staidrimh riachtanach a sholáthar trí theaglaim de na foinsí éagsúla seo a leanas a úsáid:(a) suirbhéanna, nuair a iarrtar ar aonaid thuairiscithe faisnéis thráthúil, chruinn agus iomlán a thabhairt;(b) foinsí cuí eile, sonraí riaracháin san áireamh, má tá siad iomchuí i dtéarmaí tráthúlachta agus ábharthachta;(c) nósanna imeachta meastacháin staidrimh iomchuí.Airteagal 7Tarchur sonraí48.  Déanfaidh Ballstáit na sonraí a tharchur, sonraí faoi rún san áireamh, chuig an gCoimisiún (Eurostat) i gcomhréir leis na forálacha reatha san Aontas Eorpach ar tharchur sonraí faoi réir rúndachta staidrimh.49.  Déanfaidh na Ballstáit na sonraí atá liostaithe in Iarscríbhinn I, agus i gCuid 1 d’Iarscríbhinn II a tharchur, i bhfoirm táblaí comhiomláin, agus de réir an chaighdeáin chómhalartaithe arna shonrú ag an gCoimisiún (Eurostat). Déanfar na sonraí a tharchur nó a uaslódáil trí mhodh leictreonach chuig an bpointe iontrála aonair do shonraí ag an gCoimisiún (Eurostat). Glacfar leis na socruithe praiticiúla don tarchur sonraí i gcomhréir leis an nós imeachta rialúcháin dá dtagraítear in Airteagal 12(2).50.  Déanfaidh na Ballstáit na sonraí atá liostaithe i gCuid 2 d’Iarscríbhinn II a tharchur i bhfoirm comhad micreashonraí – agus gach turas breathnaithe mar thaifead aonair sa tacar sonraí tarchurtha – atá seiceáilte go hiomlán, curtha in eagar agus, nuair is gá, curtha i leith, de réir an chaighdeáin chómhalartaithe arna shonrú ag an gCoimisiún. Déanfar na sonraí a tharchur nó a uaslódáil trí mhodh leictreonach chuig an bpointe iontrála aonair do shonraí ag an gCoimisiún (Eurostat). Glacfaidh an Coimisiún leis na socruithe praiticiúla don tarchur sonraí i gcomhréir leis an nós imeachta rialúcháin dá dtagraítear in Airteagal 12(2).51.  Tarchuirfidh Ballstáit:52.  na sonraí bliantúla atá liostaithe i gCuid 1 agus 2 d’Iarscríbhinn I taobh istigh de sé mhí ó dheireadh na tréimhse tagartha, mura sonraítear a mhalairt in Iarscríbhinn I;53.  na sonraí míosúla atá liostaithe i gCuid 2 d’Iarscríbhinn I taobh istigh de thrí mhí ó dheireadh na tréimhse tagartha;54.  na heochairtháscairí meara a bhaineann le hoícheanta atá caite ag cónaitheoirí agus ag daoine nach cónaitheoirí iad i dtithe lóistín turasóireachta, mar atá liostaithe i gCuid 2 d’Iarscríbhinn I, taobh istigh d’ocht seachtaine ó dheireadh na tréimhse tagartha;55.  na sonraí atá liostaithe i gCuid 4 d’Iarscríbhinn I taobh istigh de naoi mí ó dheireadh na tréimhse tagartha, má chinneann an Ballstát lena mbaineann iad a tharchur;56.  na sonraí atá liostaithe in Iarscríbhinn II taobh istigh de sé mhí ó dheireadh na tréimhse tagartha; i gcomhair Chuid 2 d'Iarscríbhinn II, is féidir taifid sonraí comhlántacha maidir le turais turasóireachta a thosaigh ach nár chríochnaigh le linn na tréimhse tagartha, a tharchur laistigh de naoi mí tar éis dheireadh na tréimhse tagartha.57.  Glacfaidh an Coimisiún gníomhartha tarmligthe i gcomhréir le hAirteagal 9 d'fhonn na spriocanna tarchuir atá leagtha síos i mír 4 a oiriúnú.58.  Maidir leis na sonraí go léir a éilítear sa Rialachán seo, tosóidh an chéad tréimhse thagartha an 1 Eanáir den bhliain féilire tar éis na bliana ina dtagann an Rialachán seo i bhfeidhm.Airteagal 8Lámhleabhar modheolaíochLeagfaidh an Coimisiún (Eurostat), i ndlúthchomhar le Ballstáit, lámhleabhar modheolaíoch amach a nuashonrófar go rialta, ina mbeidh treoirlínte maidir le staidreamh arna soláthar de bhun an Rialacháin seo, lena n-áireofar sainmhínithe le cur chun feidhme maidir le tréithe na faisnéise atá riachtanach agus maidir le comhchaighdeáin a cheapfar chun cáilíocht na sonraí a áirithiú.Airteagal 9An tarmligean a fheidhmiú59.  Déanfar na cumhachtaí chun gníomhartha tarmlighte a ghlacadh dá dtagraítear in Airteagal 2(2), Airteagal 3(1)(d) agus (2), Airteagal 4(5) agus (6) agus Airteagal 7(5) a thabhairt don Choimisiún go ceann tréimhse ama neamhchinntithe.60.  A luaithe a ghlacann an Coimisiún gníomh tarmligthe, fógróidh sé é sin do Pharlaimint na hEorpa agus don Chomhairle ar comhuain.61.  Bronntar na cumhachtaí chun gníomhartha tarmligthe a ghlacadh ar an gCoimisiún faoi reir na gcoinníollacha atá leagtha síos in Airteagail 10 agus 11.Airteagal 10An tarmligean a chúlghairm62.  Féadfaidh Parlaimint na hEorpa nó an Chomhairle tarmligean na gcumhachtaí dá dtagraítear in Airteagal 2(2), Airteagal 3(1)(d) agus (2), Airteagal 4(5) agus (6) agus Airteagal 7(5) a chúlghairm.63.  Déanfaidh an institiúid a chuir tús le nós imeachta inmheánach chun a chinneadh an gcúlghairfear tarmligean na gcumhachtaí an reachtóir eile agus an Coimisiún a chur ar an eolas aon mhí amháin sula nglacfar an cinneadh deireanach ar a dhéanaí, agus sonróidh sí na cumhachtaí tarmligthe a d'fhéadfadh a bheith faoi réir cúlghairthe agus cúiseanna na cúlghairthe.64.  Leis an gcinneadh an chúlghairm a dhéanamh, cuirfear deireadh le tarmligean na gcumhachtaí a bheidh sonraithe sa chinneadh sin. Tiocfaidh sé i bhfeidhm láithreach nó ar dháta ina dhiaidh sin arna shonrú ann. Ní chuirfidh sé isteach ar bhailíocht na ngníomhartha tarmligthe atá i bhfeidhm cheana. Foilseofar é in Iris Oifigiúil an Aontais Eorpach .Airteagal 11Agóidí in aghaidh gníomhartha tarmligthe65.  Féadfaidh Parlaimint na hEorpa nó an Chomhairle agóid a dhéanamh in aghaidh na ngníomhartha tarmligthe laistigh de thréimhse dhá mhí i ndiaidh an dáta a fhaigheann siad fógra. Ar thionscnamh Pharlaimint na hEorpa nó na Comhairle déanfar an tréimhse sin a shíneadh ar feadh mí amháin.66.  Mura bhfuil agóid déanta ag Parlaimint na hEorpa ná ag an gComhairle faoi dheireadh na tréimhse sin, nó má chuireann Parlaimint na hEorpa agus an Chomhairle in iúl don Choimisiún roimh an dáta sin go bhfuil cinneadh déanta acu gan agóidí a dhéanamh, tiocfaidh an gníomh tarmlighte i bhfeidhm ar an dáta arna shonrú ina fhorálacha.67.  Má dhéanann Parlaimint na hEorpa nó an Chomhairle agóid in aghaidh an ghnímh tharmligthe, ní thiocfaidh sé i bhfeidhm. Sonróidh an institiúid a dhéanfaidh an agóid na cúiseanna leis an agóid in aghaidh an ghnímh tharmlighte.Airteagal 12Coiste68.  Beidh an Coiste um Chóras Staidrimh Eorpaigh de chúnamh ag an gCoimisiún.69.  I gcás ina ndéanfar tagairt don mhír seo, beidh feidhm ag Airteagail 5 agus 7 de Chinneadh 1999/468/CE, ag féachaint d'fhorálacha Airteagal 8 de. Trí mhí a bheidh sa tréimhse a leagtar síos in Airteagal 5(6) de Chinneadh 1999/468/CE.Airteagal 13AisghairmAisghairtear Treoir 95/57/CE.Cuirfidh Ballstáit torthaí ar fáil i gcomhréir le Treoir 95/57/CE do gach tréimhse thagartha sa bhliain ina dtagann an Rialachán seo i bhfeidhm.Airteagal 14Teacht i bhfeidhmTiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh .Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.Arna dhéanamh sa Bhruiséil, an […]Thar ceann Pharlaimint na hEorpa Thar ceann na ComhairleAn tUachtarán An tUachtarán […] […]IARSCRÍBHINN ITurasóireacht laistighCuid 1: Toilleadh na dtithe lóistín turasóireachtaA. Athróga agus miondealuithe le tarchur le haghaidh sonraí bliantúla1) Ar leibhéal réigiúnach NUTS 2 agus ar leibhéal náisiúntaCineál lóistín | Athróga | Miondealuithe |NACE 55.1 | Líon na dtithe Líon na n-áiteanna leapa Líon na seomraí leapa | Cineál ceantair (a) agus (b) |NACE 55.2 | Líon na dtithe Líon na n-áiteanna leapa | Cineál ceantair (a) agus (b) |NACE 55.3 | Líon na dtithe Líon na n-áiteanna leapa | Cineál ceantair (a) agus (b) |2) [roghnach] Ar leibhéal náisiúnta amháinCineál lóistín | Athróga | Miondealuithe |NACE 55.1 | Líon na dtithe Líon na n-áiteanna leapa Líon na seomraí leapa | Rangú méide |B. Teorainn an raon feidhme1) I dtaca le 'óstáin agus lóistín cosúil' agus i dtaca le “lóistín saoire agus gearrchuairteanna eile”, beidh gach teach lóistín turasóireachta ina bhfuil deich n-áit leapa nó níos mó san áireamh ar a laghad sa raon breathnaithe.2) I dtaca le 'tailte campála, páirceanna feithiclí áineasa agus páirceanna leantóirí', beidh gach teach lóistín turasóireachta ina bhfuil deich láthair nó níos mó san áireamh ar a laghad sa raon breathnaithe.3) Is féidir le Ballstáit a chuimsíonn níos lú ná 1 % de líon iomlán bliantúil na n-oícheanta a chaitear ag tithe lóistín turasóireachta san Aontas Eorpach laghdú breise a dhéanamh ar an raon breathnaithe, lena n-aireofar ar a laghad gach teach lóistín turasóireachta a bhfuil fiche áit leapa nó níos mó (fiche spás campála nó níos mó) aige.Cuid 2: Lonnaitheacht na dtithe lóistín turasóireachta (intíre agus isteach)A. Athróga agus miondealuithe le tarchur le haghaidh sonraí bliantúla1) Ar leibhéal réigiúnach NUTS 2 agus ar leibhéal náisiúntaCineál lóistín | Athróga | Miondealuithe |Iomlán (gach cineál teach lóistín turasóireachta) | Líon na n-oícheanta caite ag cónaitheoirí i dtithe lóistín turasóireachta Líon na n-oícheanta caite ag daoine nach cónaitheoirí iad i dtithe lóistín turasóireachta | Cineál ceantair (a) agus (b) |NACE 55.1 | Líon na n-oícheanta caite ag cónaitheoirí i dtithe lóistín turasóireachta Líon na n-oícheanta caite ag daoine nach cónaitheoirí iad i dtithe lóistín turasóireachta |Teacht na gcónaitheorí go tithe lóistín turasóireachta Teacht na ndaoine nach cónaitheoirí iad go tithe lóistín turasóireachta |Glanráta lonnaitheachta áiteanna leapa Glanráta lonnaitheachta seomraí leapa |NACE 55.2 | Líon na n-oícheanta caite ag cónaitheoirí i dtithe lóistín turasóireachta Líon na n-oícheanta caite ag daoine nach cónaitheoirí iad i dtithe lóistín turasóireachta |Teacht na gcónaitheorí go tithe lóistín turasóireachta Teacht na ndaoine nach cónaitheoirí iad go tithe lóistín turasóireachta |NACE 55.3 | Líon na n-oícheanta caite ag cónaitheoirí i dtithe lóistín turasóireachta Líon na n-oícheanta caite ag daoine nach cónaitheoirí iad i dtithe lóistín turasóireachta |Teacht na gcónaitheorí go tithe lóistín turasóireachta Teacht na ndaoine nach cónaitheoirí iad go tithe lóistín turasóireachta |2) Ar leibhéal náisiúnta amháinCineál lóistín | Athróga | Miondealuithe |NACE 55.1 | Líon na n-oícheanta caite ag cónaitheoirí i dtithe lóistín turasóireachta Líon na n-oícheanta caite ag daoine nach cónaitheoirí iad i dtithe lóistín turasóireachta | Cineál ceantair (a) agus (b) Tír nó limistéar geografach cónaithe an chuairteora [roghnach] Aicmithe méide |Teacht na gcónaitheorí go tithe lóistín turasóireachta Teacht na ndaoine nach cónaitheoirí iad go tithe lóistín turasóireachta | Tír nó limistéar geografach cónaithe an chuairteora |Glanráta lonnaitheachta áiteanna leapa Glanráta lonnaitheachta seomraí leapa | [roghnach] Aicmithe méide |NACE 55.2 | Líon na n-oícheanta caite ag cónaitheoirí i dtithe lóistín turasóireachta Líon na n-oícheanta caite ag daoine nach cónaitheoirí iad i dtithe lóistín turasóireachta | Cineál ceantair (a) agus (b) Tír nó limistéar geografach cónaithe an chuairteora |Teacht na gcónaitheorí go tithe lóistín turasóireachta Teacht na ndaoine nach cónaitheoirí iad go tithe lóistín turasóireachta | Tír nó limistéar geografach cónaithe an chuairteora |NACE 55.3 | Líon na n-oícheanta caite ag cónaitheoirí i dtithe lóistín turasóireachta Líon na n-oícheanta caite ag daoine nach cónaitheoirí iad i dtithe lóistín turasóireachta | Cineál ceantair (a) agus (b) Tír nó limistéar geografach cónaithe an chuairteora |Teacht na gcónaitheorí go tithe lóistín turasóireachta Teacht na ndaoine nach cónaitheoirí iad go tithe lóistín turasóireachta | Tír nó limistéar geografach cónaithe an chuairteora |B. Athróga agus miondealuithe le tarchur le haghaidh sonraí míosúla ar leibhéal náisiúntaCineál lóistín | Athróga | Miondealuithe |NACE 55.1 | Líon na n-oícheanta caite ag cónaitheoirí i dtithe lóistín turasóireachta Líon na n-oícheanta caite ag daoine nach cónaitheoirí iad i dtithe lóistín turasóireachta |Teacht na gcónaitheorí go tithe lóistín turasóireachta Teacht na ndaoine nach cónaitheoirí iad go tithe lóistín turasóireachta |Glanráta lonnaitheachta áiteanna leapa Glanráta lonnaitheachta seomraí leapa |NACE 55.2 | Líon na n-oícheanta caite ag cónaitheoirí i dtithe lóistín turasóireachta Líon na n-oícheanta caite ag daoine nach cónaitheoirí iad i dtithe lóistín turasóireachta |Teacht na gcónaitheorí go tithe lóistín turasóireachta Teacht na ndaoine nach cónaitheoirí iad go tithe lóistín turasóireachta |NACE 55.3 | Líon na n-oícheanta caite ag cónaitheoirí i dtithe lóistín turasóireachta Líon na n-oícheanta caite ag daoine nach cónaitheoirí iad i dtithe lóistín turasóireachta |Teacht na gcónaitheorí go tithe lóistín turasóireachta Teacht na ndaoine nach cónaitheoirí iad go tithe lóistín turasóireachta |C. Teorainn an raon feidhme1) I dtaca le 'óstáin agus lóistín cosúil' agus i dtaca le 'lóistín saoire agus gearrchuairteanna eile', beidh gach teach lóistín turasóireachta ina bhfuil deich n-áit leapa nó níos mó san áireamh ar a laghad sa raon breathnaithe.2) I dtaca le 'tailte campála, páirceanna feithiclí áineasa agus páirceanna leantóirí', beidh gach teach lóistín turasóireachta ina bhfuil deich láthair nó níos mó san áireamh ar a laghad sa raon breathnaithe.3) Is féidir le Ballstáit a chuimsíonn níos lú ná 1 % de líon iomlán bliantúil na n-oícheanta a chaitear ag tithe lóistín turasóireachta san Aontas Eorpach laghdú breise a dhéanamh ar an raon breathnaithe, lena n-aireofar ar a laghad gach teach lóistín turasóireachta a bhfuil fiche áit leapa nó níos mó (fiche spás campála nó níos mó) aige.4) Nuair a chuirtear teorainn don raon feidhme i bhfeidhm mar a thuairiscítear faoi (1), (2) nó (3), déanfar meastachán a tharchur go bliantúil ar líon iomlán na n-oícheanta atá caite ag cónaitheoirí agus ag daoine nach cónaitheoirí iad le linn na bliana tagartha sna tithe lóistín turasóireachta arna n-eisiúint ón raon breathnaithe.5) Don chéad bhliain tagartha lena bhfuil gá le sonraí faoin Rialachán seo, déanfar an meastachán mar a dhéantar cur síos air faoi (4) a tharchur taobh istigh de dhá mhí dhéag tar éis deireadh na tréimhse tagartha.6) Féadfaidh Ballstáit laghdú breise a dhéanamh ar an raon breathnaithe do ghlanráta lonnaitheachta na seomraí leapa in óstáin agus lóistín dá samhail, le go n-áireofar ar a laghad gach teach lóistín turasóireachta a bhfuil 25 seomra leapa nó níos mó aige.D. Eochairtháscairí mearaIs iad na hathróga a thagraíonn do líon na n-oícheanta a chaitear mar atá liostaithe faoi cheannteidil B na heochairtháscairí meara dá dtagraítear in Airteagal 7(4)(c) den Rialachán seo.Cuid 3: Aicmithe le cur i bhfeidhm do Chuid 1 agus do Chuid 2A. Cineál lóistínIs iad na trí chatagóir seo a leanas a úsáidfear do chineál lóistín, ag tagairt do ghrúpaí NACE 55.1, 55.2 agus 55.3:-  óstáin agus lóistín dá samhail-  lóistín laethanta saoire agus gearrthéarmaí eile-  tailte campála, páirceanna feithiclí áineasa agus páirceanna leantóiríB. Cineál ceantair (a)Is iad na trí chatagóir seo a leanas a úsáidfear do chineál ceantair (a), ag tagairt do chéim uirbithe an bhardais (nó aonad áitiúil riaracháin choibhéiseach) ina bhfuil na tithe lóistín turasóireachta suite:-  ceantar faoi líon mór daoine-  ceantar idirmheánach-  ceantar faoi líon beag daoineC. Cineál ceantair (b)Is iad an dá chatagóir seo a leanas a úsáidfear do chineál ceantair (b), ag tagairt d’áit an bhardais cóngarach don mhuir (nó aonad áitiúil riaracháin choibhéiseach), áit a bhfuil na tithe lóistín turasóireachta suite:-  ar an gcósta-  i bhfad ón gcóstaD. Rangú méideIs iad na trí chatagóir seo a leanas a úsáidfear do aicmiú méide, ag tagairt do líon na seomraí leapa sna tithe lóistín turasóireachta:-  tithe beaga: níos lú ná 25 seomra leapa-  tithe ar mheánmhéid: idir 25 agus 99 seomra leapa-  tithe móra: 100 seomra leapa nó níos móE. Tíortha agus ceantair gheografachaIs iad na catagóirí seo a leanas a úsáidfear do thír nó ceantar geografach cónaithe na gcuairteoirí atá ag fanacht i dtithe lóistín turasóireachta:-  an tAontas Eorpach (AE); le tuairisciú ar leithligh: Ballstáit an AE-  Comhlachas Saorthrádála na hEorpa (CSTE); le tuairisciú ar leithligh: an Íoslainn, an Iorua, an Eilvéis (Lichtinstéin san áireamh)-  tíortha eile na hEorpa (seachas AE nó CSTE; gan an Rúis, an Tuirc, an Úcráin san áireamh);-  an Rúis-  an Tuirc-  an Úcráin-  an Afraic; le tuairisciú ar leithligh: an Afraic Theas-  Meiriceá Thuaidh; le tuairisciú ar leithligh: Stáit Aontaithe Mheiriceá, Ceanada-  Meiriceá Theas agus Láir; le tuairisciú ar leithligh: an Bhrasaíl-  an Áise; le tuairisciú ar leithligh: Daon-Phoblacht na Síne, an tSeapáin, Poblacht na Cóiré-  an Astráil, an Aigéine agus críocha eile; le tuairisciú ar leithligh: an Astráil.Cuid 4: Turasóireacht laistigh i lóistín nach lóistín ar cíos éA. Athróga le tarchur le haghaidh sonraí bliantúla[roghnach] Líon na n-oícheanta turasóireachta caite i lóistín nach lóistín ar cíos é le linn na bliana tagartha.B. Miondealú[roghnach] Brisfear síos an t-athróg atá liostaithe faoi cheannteideal A de réir thír chónaithe na gcuairteoirí maidir le cónaitheoirí an AE, agus cuairteoirí atá ina gcónaí taobh amuigh den AE grúpáilte in aon chatagóir breise amháin.IARSCRÍBHINN IITurasóireacht náisiúntaCuid 1: Rannpháirtíocht sa turasóireachtA. Athróga agus miondealuithe le tarchur le haghaidh sonraí bliantúlaAthróga | Miondealuithe de réir fad tréimhse agus de réir ceann scríbe na dturas turasóireachta ar chuspóirí príobháideacha/pearsanta | Miondealuithe Soch-dhéimeagrafacha |1. Líon na gcónaitheoirí, atá 15 bliana d’aois nó níos sine, a ghlacann páirt sa turasóireacht ar chuspóir príobháideach/pearsanta i rith na bliana tagartha 2. Líon na gcónaitheoirí, atá 15 bliana d’aois nó níos sine, nach nglacann páirt sa turasóireacht ar chuspóir príobháideach/pearsanta i rith na bliana tagartha | a) Turas ar bith (i.e. daoine a rinne turas amháin ar a laghad i lóistín oíche amháin ar a laghad) b) turais intíre amháin (i.e. daoine a rinne turas intíre amháin ar a laghad i lóistín oíche amháin ar a laghad, ach gan turas amach ar bith) c) turais amach amháin (i.e. daoine a rinne turas amach amháin ar a laghad i lóistín oíche amháin ar a laghad, ach gan turas intíre ar bith) d) turais intíre agus amach (i.e. daoine a rinne turas intíre amháin ar a laghad i lóistín oíche amháin ar a laghad agus turas amach amháin ar a laghad i lóistín oíche amháin ar a laghad) e) Gearrthurais (i.e. daoine a rinne turas amháin ar a laghad i lóistín 1 go 3 oíche) f) Turais fhada (i.e. daoine a rinne turas amháin ar a laghad i lóistín 4 oíche nó níos mó) g) Turais fhada, turais intíre amháin (i.e. daoine a rinne turas intíre amháin ar a laghad i lóistín 4 oíche nó níos mó, ach gan turas amach ar bith a dhéanamh de 4 oíche nó níos mó) h) Turais fhada, turais amach amháin (i.e. daoine a rinne turas amach amháin ar a laghad i lóistín 4 oíche nó níos mó, ach gan turas intíre ar bith a dhéanamh de4 oíche nó níos mó) i) Turais fhada, turais intíre agus amach (i.e. daoine a rinne turas intíre amháin ar a laghad i lóistín 4 oíche nó níos mó agus turas amach amháin ar a laghad de 4 oíche nó níos mó) | 1. Inscne 2. Aoisghrúpa 3. [roghnach] Leibhéal oideachais 4. [roghnach] Staid fhostaíochta 5. [roghnach] Ioncam teaghlaigh |Déanfar miondealuithe de réir fad tréimhse agus de réir ceann scríbe na dturas turasóireachta ar chuspóirí príobháideacha/pearsanta a chomhcheangal leis na miondealuithe soch-dhéimeagrafacha.B. Athróga agus miondealuithe le tarchur le haghaidh sonraí tríbhliantúlaAthróga | Miondealuithe de réir na bpríomhchúiseanna nár glacadh páirt sa turasóireacht le linn na bliana tagartha (le hilfhéidearthachtaí freagraí do na freagróirí) | Miondealuithe Soch-dhéimeagrafacha |1. Líon na gcónaitheoirí, atá 15 bliana d’aois nó níos sine, nach nglacann páirt sa turasóireacht le linn na bliana tagartha (i.e. daoine nach ndearna aon turas i lóistín oíche amháin ar a laghad ar chúiseanna príobháideacha le linn na bliana tagartha) | a) Cúiseanna airgeadais (gan aon airgead ar fáil le haghaidh turas saoire, nach bhfuil sé in acmhainn dul ar laethanta saoire) b) Gan dóthain ama mar gheall ar ghealltanais teaghlaigh c) Gan dóthain ama mar gheall ar ghealltanais oibre nó staidéir d) Cúiseanna sláinte e) Rogha fanacht sa bhaile, gan spreagadh chun taistil f) Sábháilteacht g) Cúiseanna eile | 1. Inscne 2. Aoisghrúpa 3. [roghnach] Leibhéal oideachais 4. [roghnach] Staid fhostaíochta 5. [roghnach] Ioncam teaghlaigh |Déanfar na miondealuithe de réir na bpríomhchúiseanna nár glacadh páirt sa turasóireacht le linn na bliana tagartha a chomhcheangal leis na miondealuithe soch-dhéimeagrafacha.Is í an dara bliain féilire tar éis na bliana ina dtagann an Rialachán seo i bhfeidhm, a bheidh ina céad bhliain tagartha do na hathróga tríbhliantúla.C. Ranguithe le cur i bhfeidhm do mhiondealuithe soch-dhéimeagrafacha1) Inscne: fireannach, baineannach.2) Aoisghrúpa: níos óige ná 15 [roghnach], 15-24, 25-34, 35-44, 45-54, 55-64, 65 nó níos sine, agus fo-iomláin do 25-44 agus 45-64.3) Leibhéal oideachais: íochtarach (ISCED 3, 0 nó 1), meánach (ISCED 2 nó 4), uachtarach (ISCED 5 nó 6).4) Staid fhostaíochta: fostaithe (fostaí nó féinfhostaithe), dífhostaithe, mac léinn (nó dalta), daoine eile nach bhfuil sa lucht oibre.5) Ioncam teaghlaigh: i gceathairíleanna.Cuid 2: Turais thurasóireachta agus cuairteoirí a rinne na turaisA. Athróga le tarchurAthróga | Catagóirí le tarchur | Tréimhsiúlacht |1. | Mí imeachta | Bliantúil |2. | Fad tréimhse an turais i líon na n-oícheanta | Bliantúil |3. | [Do thurais amach amháin] Fad tréimhse an turais: líon na n-oícheanta caite ar an gcríoch intíre | Tríbhliantúil |4. | Príomhthír chinn scríbe | mar atá ar an liosta tíortha sa lámhleabhar modheolaíoch arna dhréachtú faoi Airteagal 8 den Rialachán seo | Bliantúil |5. | Príomhchúis leis an turas | a) Príobháideach/pearsanta: fóillíocht, áineas agus laethanta saoire b) Príobháideach/pearsanta: ag tabhairt cuairte ar ghaolta agus ar chairde c) Príobháideach/pearsanta: eile (e.g. oilithreacht, cóireáil sláinte) d) Gairmiúil/gnó | Bliantúil |6. | [Do thurais le cuspóirí príobháideacha/pearsanta amháin] Cineál cinn scríbe, le hilfhéidearthachtaí freagraí | a) Cathair b) Cois farraige c) Faoin tuath (cois locha, abhainn, srl. san áireamh) d) Long cúrsála e) Sléibhte (ardchríocha, cnoic, srl.) f) Eile | Tríbhliantúil |7. | [Do thurais le cuspóirí príobháideacha/pearsanta amháin] Bhí páistí sa ghrúpa taistil | a) D’úsáid b) Níor úsáid | Tríbhliantúil |8. | Príomh-mhodhanna iompair | a) Aer (eitilt nó seirbhísí aeir eile) b) Uiscebhealach (línéir phaisinéirí agus báid fharantóireachta, turais mhara, bád pléisiúir, soitheach ar cíos, srl) c) Iarnród d) Bus, cóiste (sceidealaithe nó neamhsceidealaithe) e) Mótarfheithicil (príobháideach nó ar cíos) f) Eile | Bliantúil |9. | Príomh-mhodhanna lóistín | a) Lóistín ar cíos: óstáin nó lóistín dá samhail b) Lóistín ar cíos: ionaid champála, páirc charbhán nó leantóirí (neamhchónaithe) c) Lóistín ar cíos: lóistín eile ar cíos (tithe sláinte, brúnna óige, muiríne, srl) d) Lóistín nach lóistín ar cíos é: a dteach saoire féin e) Lóistín nach lóistín ar cíos é: lóistín curtha ar fáil ag gaolta nó ag cairde gan táille ar bith f) Lóistín nach lóistín ar cíos é: lóistín eile nach lóistín ar cíos é | Bliantúil |10. | An turas a chur in áirithe: úsáid tionscnóra turas nó gníomhaireachta taistil leis an bpríomh-mhodh taistil a chur in áirithe | a) D’úsáid b) Níor úsáid c) Ní fios | Tríbhliantúil |11. | An turas a chur in áirithe: úsáid tionscnóra turas nó gníomhaireachta taistil leis an bpríomh-mhodh lóistín a chur in áirithe | a) D’úsáid b) Níor úsáid c) Ní fios | Tríbhliantúil |12. | [Do thurais amháin gan úsáid tionscnóra turas nó gníomhaireachta taistil le príomh-mhodh taistil nó príomh-mhodh iompair a chur in áirithe] An turas a chur in áirithe (neamhspleách) | a) Cuireadh na seirbhísí in áirithe go díreach tríd an soláthróir seirbhíse b) Ní raibh áirithint de dhíth | Tríbhliantúil |13. | An turas a chur in áirithe: turas láneagraithe | a) D’úsáid b) Níor úsáid | Tríbhliantúil |14. | An turas a chur in áirithe: an tIdirlíon a úsáid leis an bpríomh-mhodh iompair a chur in áirithe | a) D’úsáid b) Níor úsáid c) Ní fios | Tríbhliantúil |15. | An turas a chur in áirithe: an tIdirlíon a úsáid leis an bpríomh-mhodh lóistín a chur in áirithe | a) D’úsáid b) Níor úsáid c) Ní fios | Tríbhliantúil |16. | Caiteachas an turasóra aonair le linn an turais ar iompar | Bliantúil |17. | Caiteachas an turasóra aonair le linn an turais ar lóistín | Bliantúil |18. | Caiteachas eile an turasóra aonair le linn an turais, le tuairisciú ar leithligh (18b): buanearraí agus earraí luachmhara | Bliantúil |19. | Próifíl an chuairteora: inscne, ag úsáid na gcatagóirí seo a leanas: | a) Fireannach b) Baineannach | Bliantúil |20. | Próifíl an chuairteora: aois, i mblianta iomlána | Bliantúil |21. | Próifíl an chuairteora: tír chónaithe | Bliantúil |22. | [roghnach] Próifíl an chuairteora: leibhéal oideachais | a) Íochtarach (ISCED 0, 1 nó 2) b) Meánach (ISCED 3 nó 4) c) Uachtarach (ISCED 5 nó 6) | Bliantúil |23. | [roghnach] Próifíl an chuairteora: staid fhostaíochta | a) Fostaithe (fostaí nó féinfhostaithe) b) Dífhostaithe c) Mac léinn (nó dalta) d) Daoine eile nach bhfuil sa lucht oibre | Bliantúil |24. | [roghnach] Próifíl an chuairteora: ioncam teaghlaigh i gceathairíleanna | Bliantúil |B. Teorainn an raon feidhmeSa raon breathnaithe beidh gach turas turasóireachta le hoíche lóistín amháin ar a laghad taobh amuigh den ghnáth-thimpeallacht arna dhéanamh ag an bpobal cónaithe agus a thosaigh le linn na tréimhse tagartha, agus an pobal atá níos óige ná 15 bliana d’aois a bheith roghnach.C. Tréimhsiúlacht1) Is í an dara bliain féilire tar éis na bliana ina dtagann an Rialachán seo i bhfeidhm, a bheidh ina céad bhliain tagartha do na hathróga tríbhliantúla agus do na catagóirí atá liostaithe faoi na ceannteidil A(3), A(6) agus A(7).2) Is í an tríú bliain féilire tar éis na bliana ina dtagann an Rialachán seo i bhfeidhm, a bheidh ina céad bhliain tagartha do na hathróga tríbhliantúla agus do na catagóirí atá liostaithe faoi na ceannteidil A(10) go A(15).[1] IO L 291, 6.12.1995, lch 32.[2] IO L 291, 6.12.1995, lch 32.[3] IO L 87, 31.3.2009, lch 164.[4] COIM (2005) 217 leagan deireanach.[5] IO L 184, 17.7.1999, lch 23.[6] IO L 393, 30.12.2006, lch 1.[7] IO L 154, 21.6.2003, lch 1.[8] IO L 76, 30.3.1993, lch 1.